પહાડી સિલ્વેસ્ટર સ્ટેલોન સિવાય તમે રેમ્બોના રોલમાં કોઇની કલ્પના ન કરી શકો. અંગ્રેજી આવડતું ન હોય તે છોકરા પણ ટીવી સ્ક્રિન પર ચોંટીને બેસી ગયા હોય. ઉપરથી પરીક્ષાનો માહોલ હોય. મા-બાપ એકધારા છોકરાઓને વઢતા હોય. પણ છોકરા રેમ્બોનું સાચું નામ ન જાણતા હોવા છતા તેની એક્શનને જોવા માટે એકધારા સ્ક્રિનને નીરખતા હોય. બીજા દિવસનું વાતાવરણ કંઇક એવુ હોય કે, કોઇના મકાન બનાવવા માટે આવેલી રેતી પર ટાબરીયાઓ જ્હોન રેમ્બો બનીને કુદાકુદ કરતા હોય.